ראש צורים

רֹאשׁ צוּרִים הוא התנחלות וקיבוץ בגוש עציון המשתייך לתנועת הקיבוץ הדתי. קיבוץ ראש צורים נוסד בשנת 1969 על חורבות קיבוץ עין צורים אשר נפל במלחמת העצמאות. ראש צורים הוא היישוב השני בגוש עציון המתחדש שלאחר מלחמת ששת הימים. המקום הוקם על קרקעות שחלקן נרכשו על ידי קק"ל וחלקן נתפסו על ידי הצבא. ליד הקיבוץ שוכן כפר ערבי חרבת זכריה ולצדו אתר מוסלמי מקודש. השם ראש צורים, המזכיר את שמו של קיבוץ עין צורים (שהוקם מחדש בחבל לכיש), ניתן לו על פי הפסוק מדברי בלעם: "כִּי-מֵרֹאש צֻרִים אֶרְאֶנּוּ וּמִגְבָעוֹת אֲשוּרֶנוּ הֶן-עָם לְבָדָד יִשְכֹּן וּבַגוֹיִם לֹא יִתְחַשָּב" (במדבר כ"ג ט'). טקס העלייה לקרקע התקיים בט"ו באב תשכ"ט, 31 ביולי 1969, אך העלייה הממשית למקום התבצעה בג' בתשרי תש"ל, ולכן עד היום מציינים תושבי המקום את שני התאריכים. מייסדי הקיבוץ היו חברי גרעין נח"ל של הצופים הדתיים, והצטרפו אליהם בני הקיבוץ הדתי שגויסו לשנת שירות שלישית לצורך חיזוק היישוב. בראשית דרכו, התבסס הקיבוץ על חקלאות, אולם מפאת מחסור בקרקעות רבות מהאדמות שיועדו לעיבוד היו בשפלה בתחומי הקו הירוק. לצד החקלאות התפתחה תעשייה: מפעל לפנסי רכב "אור צורים", ומשנסגר המפעל, הוקם תחתיו מפעל "מי צורים" לטיהור מים. בשנים הראשונות להתיישבות התעוררה בעיית תעסוקה לנשות הקיבוץ ולגרעין בני עקיבא (יחדיו) שחיזק את המקום, ועל כן הוקם במקום מפעל תפירה לייצור תחתונים שעבד בקבלנות משנה עבור "עדין נויפלד". בשנות התשעים סבל הקיבוץ מגל עזיבה גדול שאיים על המשך קיומו (במקום נותרו 25 משפחות בלבד), כדי לחזק את המקום הוקמה בקיבוץ שכונת הרחבה. בבעלות הקיבוץ מספר ענפי משק: רפת חלב (העדר מונה 1000 פרות, עגלות ועגלים, ו-320 פרות נחלבות), לול תרנגולי הודו וכן גידול מטעים שונים, כרמים ליין וגידולי שדה באזור צומת אחים. במקום מספר מוסדות חינוך, בהם אולפנת "בני עקיבא" לבנות בראשות הרב יהודה פלס ובית ספר "תלמוד תורה". רב הקיבוץ הוא הרב מרדכי ורדי המכהן גם כמלווה בקרן קולנוע שומרון. בחודש אלול תשע"ח (2018) הוקמה בקיבוץ ישיבת דרישה, ישיבה גבוהה לנשים, שבשנת תשפ"א (2021) עברה לקיבוץ כפר עציון. נכון ל-2022, הקיבוץ מונה כ-350 בתי אב. מדיה וקבצים בנושא ראש צורים בוויקישיתוף ראש צורים - באתר המועצה האזורית גוש עציון אתר 'סדנת שילוב' עפרה לקס, להיות מיוחד זה רגיל, באתר ערוץ 7, (בית הספר ראשית) אוסף יהודה נוימן - ראש צורים(הקישור אינו פעיל), מרכז למדיה דיגיטלית, ספריית יונס וסוראיה נזריאן, אוניברסיטת חיפה. ראש צורים (יהודה ושומרון), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ראש־צורים - ישוב חדש על אדמות גוש עציון, דבר, 24 ביוני 1969 דותן לוי, העליון הכריע במחלוקת על קרקעות בגוש עציון: יירשמו על חברה בת של קק"ל, באתר כלכליסט, 28 בנובמבר 2018 הוחזר אתר היסטורי, דבר, 4 באוגוסט 1969 מתנחלי ראש צורים מוחים על שיוכם ל"בני עקיבא", דבר, 10 באוגוסט 1969 מתנחלי ראש צורים עלו על הקרקע במרכז גוש עציון, דבר, 31 ביולי 1969 ידידה עם שלם, עלי צורים נוסטלגיה (עמוד 7), באתר קהילת ראש צורים, ‏09/04/2016 (גיליון 1 תשע"ו יוסף ארנפלד, עניין אישי והפעם עם הרב מרדכי ורדי, באתר ערוץ 7, 3 בספטמבר 2022 הודיה כריש חזוני, ‏גמרא בעיון ולימוד בהלכה: הכירו את הישיבה הגבוהה לנשים, בעיתון מקור ראשון, 27 בפברואר 2019. שלמה פיוטרקובסקי, ‏"דרישה": השלב הבא בלימוד התורה לנשים כבר כאן, בעיתון מקור ראשון, 23 במאי 2021 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.